F'intervista fuq l-istazzjon tar-radju tal-Partit Laburista, l-Prim Ministru u mexxej Laburista, Robert Abela tkellem dwar is-sitwazzjoni fil-Libja u l-bżonn li l-Libja titmexxa mil-Libjani stess. Hu tkellem dwar dan hekk kif il-Ġimgħa Abela kellu laqgħa, f'Kastilja, mal-Prim Ministru Libjan Abdulhamid Dbeibeh. Malta tagħti 40,000 doża tal-vaċċin lil-Libja Abela qal li rridu nħarsu lejn il-Libja bħala pajjiż ta' opportunitajiet u mhux biss bħala pajjiż bi problema kbira ta' immigrazzjoni llegali. Hu kompla jgħid li l-Prim Ministru Libjan għażel lil Malta bħala waħda mill-ewwel żjara li għamel bħala mexxej tal-pajjiż. Il-Mexxej Laburista reġa' semma' l-wegħda li Malta se tkun il-vuċi tal-Libja fl-istituzzjonijiet Ewropej. Il-PM Malti u dak Libjan jaqblu għal aktar investiment bejn iż-żewġ pajjiżi "Malta pajjiż kompetittiv" Dwar is-sitwazzjoni tal-pandemija tal-COVID-19, Abela rrefera għall-kritika li rċieva mingħand l-Oppożizzjoni Nazzjonalista b'rabta "mat-tberbiq ta' flus" biex għen lill-familji u n-negozji, qal Abela. Hawn hu semma' kif sa ftit tal-ġranet ilu l-Kap tal-PN wera' li jrid miżuri ta' awsterità. Il-mexxej Laburista kompla billi rrefera għall-għajnuna li se tkun qed tingħata lin-negozji. F'Awwissu, l-Awtorita' tal-Artijiet nediet skema li tindirizza r-reviżjoni ta' kiri ta' proprjetà kummerċjali u rikonoxximent tal-werrieta. L-iskema, li se jibbenefikaw minnha madwar 400 negozju. Mill-iskema jistgħu jibbenefikaw kirjiet kummerċjali fi proprjetajiet tal-gvern li skadew jew waslu biex jiskadu. Għas-seba' snin li ġejjin dawn il-kirjiet se jiġġeddu b'żieda annwali ta' 5%, li se telimina l-ħtieġa ta' stima minn perit. Titneda skema għall-kiri ta' proprjetà kummerċjali Abela ħabbar li fil-jiem li ġejjin se tkun qed tiftaħ kumpanija fil-qasam tal-manifattura li se tkun qed toffri mijiet ta' postijiet tax-xogħol. Il-mexxej Laburista qal li dan juri kemm Malta għadha pajjiż kompettiv. "Il-PN espert tat-tnissil tad-dwejjaq" Dwar il-qasam tas-servizzi finanzjarji, il-Mexxej Laburista qal li l-Partit Nazzjonalista ma jagħżilx kemm ikun hemm kumpaniji li jiġu liċenzjati imma jsemmi biss dawk li jgħażlu li jwaqqfu l-operat tagħhom f'Malta. Abela qal dan b'referenza għal dak li sostna l-Partit Nazzjonalista l-Ġimgħa li għaddiet, meta waqt konferenza tal-aħbarijiet ingħad li wara li f'Ġunju li għadda, l-Financial Action Task Force, l-FATF poġġiet lil Malta fuq il-lista l-griża, 24 kumpanija taw lura l-liċenzja Maltija u waqqfu l-operat tagħhom minn Malta. Il-PN qal li dan ifisser li għexieren ta' professjonisti li jaħdmu fis-settur spiċċaw qegħda u qed ifittxu xogħol f'industrija li qed tippjana 'scaling-down' tal-operazzjonijiet. 24 kumpanija telqu minn Malta wara li tpoġġejna fuq il-lista l-griża – PN Dwar il-konferenza ġenerali annwali tal-Partit Laburista, Robert Abela ħeġġeġ lin-nies biex jipparteċipaw ħalli huma jkunu l-katalisti fil-bidla politika u fid-direzzjoni li jieħu l-pajjiż. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_613eedc0c77d2_rand.td-a-rec-img{text-align:left}.td_uid_3_613eedc0c77d2_rand.td-a-rec-img img{margin:0 auto 0 0}